Document ID: 31994R1444

KOMISSION ASETUS (EY) N:o 1444/94,
annettu 23 päivänä kesäkuuta 1994,
jäsenvaltioiden ja komission välisistä tiedonannoista pellava- ja hamppualalla annetun asetuksen (ETY) N:o 1523/71 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on viimeksi muutettuna asetuksella (ETY) N:o 1557/93(2), ja erityisesti sen 10 artiklan,
sekä katsoo, että
komission asetuksen (ETY) N:o 1523/71(3), sellaisena kuin se on viimeksi muutettuna asetuksella (ETY) N:o 1757/78(4), 1 artiklan mukaan jäsenvaltioiden on annettava komissiolle tiedoksi erityisesti kuitujen tuotantoon tarkoitetun pellavan pinta-alat, joista on jätetty kylvettyjen alojen ilmoitus tai tukihakemus; asetuksen (ETY) N:o 1308/70 4 artiklan 2 kohdan säännösten nojalla tämäntyyppisen pellavan tuen määrä eritellään käyttämällä kertoimia, jotka vahvistetaan toisaalta tuotantoalueiden perusteella ja toisaalta liotetulle rohkimattomalle pellavalle ja muulle kuin liotetulle rohkimattomalle pellavalle; kyseisen alan moitteettoman hallinnon varmistamiseksi olisi säädettävä, että mainitussa artiklassa säädettyjen tukihakemusten sisältävistä pinta-aloista on toimitettava erikseen tiedonannot eri tuotantoalueista ja edellä tarkoitetuista kahdesta pellavatyypistä, ja
tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1523/71 1 artiklaan seuraavasti:
"4 Edellä 2 ja 3 kohdassa tarkoitetut pellavaa koskevat tiedot toimitetaan erikseen liotetun rohkimattoman pellavan ja muun kuin liotetun rohkimattoman pellavan osalta sekä asetuksen (ETY) N:o 1784/93(*) liitteessä tarkoitettujen eri tuotantoalueiden osalta.
* EYVL N:o L 163, 6.7.1993, s. 7"
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1994/1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä kesäkuuta 1994.

Labels: 12
17
6